10-jarige neem oulikste idioomfoto’sAltyd op dieselfde aambeeld/hamer slaan (Foto: Jonathan Möller) Die 10-jarige Jonathan Möller het ŉ oog vir ŉ mooi foto en het uitstekend gevaar in vanjaar se Nasionale Eisteddfod. Sy ouma, Hennelie Möller, sê Jonathan is in graad 5 en hy neem al die afgelope twee jaar lank foto’s. “Sy skool het ŉ fotografieklub vir die leerders en hulle neem dan foto’s van geleenthede by die skool, onder andere alle sportgeleenthede.” Die foto’s word dan by skoolbyeenkomste aan die res van die leerders gewys. Die opdrag vir vanjaar se plaaslike kunswedstryd was idioomfoto’s. “Hy het hom uitmuntend van sy taak gekwyt,” voeg Hennelie by. In hierdie foto’s word die volgende idiome uitgebeeld: – Altyd op dieselfde aambeeld/hamer slaan (tot vervelens toe oor dieselfde onderwerp praat) – Die bal aan die rol sit (‘n saak aan die gang sit) – In die pad val (op reis gaan)